Ivar Hansen

Ivar Kristian Hansen (født 1. november 1938 i Agerbæk sogn i Varde kommune, død 11. mars 2003 i København) var en dansk gårdbruker og politiker (V). Han var valgt til Folketinget fra Ribe amtskrets 1973–2003, minister for offentlige arbeider 1978–1979 og formann i Folketingets presidium 1998–2003.

Han var sønn av gårdbruker Lars Peder Hansen og lærer Maria Jepsen. Etter folkeskolen tjenestegjorde han i Livgarden 1958–1959, hvoretter han hadde opphold ved folkehøyskoler og en landbruksskole. Hansen var gårdbruker på slektsgården Aalunde i Agerbæk sogn fra 1962 og lærer ved forsvarets sivilundervisning 1967–1973.

Hansen var formann i Venstres Ungdom i Ribe amt 1964–1966, og ble første gang nominert til Folketinget for Venstre fra Sønderborg krets i 1965. Han var valgt til Folketinget fra Ribe amtskrets 1973–2003, etter å ha blitt nominert fra Grindsted krets. Hansen var formann i Venstres folketingsgruppe 1977–1978 og 1982–1998, formann i Folketingets finansutvalg 1986–1988, politisk ordfører for Venstre 1987–1991 og formann for Statsrevisorene 1995–1998. Hansen ble valgt til formann i Folketinget ved loddtrekning mot Birte Weiss i 1998, men ble senere enstemmig gjenvalgt.

Ivar Hansen var innehaver av storkorset av Dannebrogordenen.

Referanser

Eksterne lenker 
 

Danske transportministre
Venstre-ministre (Danmark)
Folketingsmedlemmer fra Venstre (Danmark)
Folketingsformenn
Danske bønder
Dannebrogordenen
Personer fra Varde kommune